kardosdrur/scandi-wiki huggingface dataset:
Casper von Folsach

Casper von Folsach (eller bare Casper Folsach, født 30. marts 1993 i Gentofte) er en tidligere dansk cykelrytter. Han konkurrerede i landevejscykling og i banecykling. Han deltog for Danmark ved OL i London 2012 og i 2016 i 4000 meter holdforfølgelsesløb og vandt OL-bronze i 2016.

Andre resultater er bl.a. et dansk mesterskab i individuelt forfølgelsesløb for juniorer i 2010 samt i holdforfølgelsesløb ligeledes for juniorer i 2011. På landevejen blev han samme år dansk mester i holdløbet samt på enkelstarten for juniorer. Ligeledes i 2011 kørte han med om seniormesterskaberne på bane, og her vandt han bronze i såvel individuelt forfølgelsesløb som scratch og 1000 m på tid.

Det danske hold kvalificerede sig til OL i forfølgelsesløbet med en syvendeplads ved VM i 2012. Oprindeligt var Folsach udtaget som reserve til holdet, men da Alex Rasmussen kort før OL fik karantæne, gled Folsach ind på holdet som erstatning.

I 2016 vandt Folsach EM-guld i dernypace på hjemmebanen i Ballerup Super Arena.

Noter

Eksterne henvisninger 

 
 

Mandlige cykelryttere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Casper
Personer fra Gentofte
Medaljevindere fra Danmark ved sommer-OL 2016
Olympiske bronzemedaljevindere fra Danmark
Mathias Møller Nielsen

Mathias Møller Nielsen (født 19. marts 1994) er en dansk cykelrytter, der er udtaget som officiel reserve til OL i London 2012 i 4 km holdforfølgelsesløb. Han blev i 2012 europamester i 4 km holdforfølgelsesløb for juniorer.

Det danske hold kvalificerede sig til OL i forfølgelsesløbet med en syvendeplads ved VM i 2012. Oprindeligt var Casper von Folsach udtaget som reserve til holdet, men da Alex Rasmussen kort før OL fik karantæne, gled Folsach ind på holdet som erstatning, hvorpå Mathias Møller Nielsen blev ny reserve.

Har i sine juniorår (2011 og 2012) kørt for Blue Water Cycling.
Mathias Møller Nielsen skal i sæsonen 2013 kører for Hernings kontinentalhold, Team Blue Water Cycling .

Noter

Eksterne henvisninger 
 

Mandlige cykelryttere fra Danmark
Jimmy Bøjesen

Jimmy Bøjesen (født 19. december 1990) er en dansk kajakroer, der i august 2011 sikrede Danmark en plads i enerkajak på 200 m med en niendeplads ved VM. Imidlertid blev han ikke udtaget til legene, da han i foråret 2012 i "bedst ud af tre" blev besejret af Kasper Bleibach, der derpå blev udtaget til legene.

Bøjesen ror for Struer Kajakklub, og blandt hans bedste resultater er en bronzemedalje i 4×200 m stafet ved VM i Ungarn 2011. Han vandt prisen for årets seniorpræstation 2011 valgt af læserne af Kajaksporten i fokus.

Noter 

Kajakroere fra Danmark
Ida Tin

Ida Tin (født i 1979 i København) er en dansk eventyrer, forfatter, projektleder (uddannet fra KaosPiloterne i 2004), foredragsholder og "direktøs" i motorcykelrejsebureauet Moto Mundo Aps samt (siden 2006) medlem af Kvindelige Eventyreres Klub. Hendes forældre er Hjalte Tin og Nina Rasmussen med hvem hun – sammen med sin bror – kørte verden rundt på motorcykel fra hun var et år.

Udover sin uddannelse hos KaosPiloterne har hun uddannelser hos Crash Course in Curating, Fundation School of Arts, Capetown i Sydafrika (1996), Kunstskolen i Århus, grafik og skulptur (1997), Projektlederkursus i Indien (1998), Skt. Martins College of Fashion i London (1999), Enterprise Management in the Creative Arts, London College of Printing (1999), Projekt- og procesleder fra KaosPiloterne, Århus (2004), EVU (iværksætterkursus) (2005), samt andre kurser indenfor blandt anden tegning og grafik.

Pr. 2018 arbejder hun i Berlin, hvor hun (sammen med sin mand) har stiftet en virksomhed (der pr. 2017 havde 50 ansatte), der har lavet en menstruationsapp, der hedder Clue, som blev lanceret i 2013. Idéen til denne app opstod i 2009, da hun ønskede at en anden præventionsmetode, end p-piller, så man kan undgå at indtage hormoner. I forbindelse med opstart af sin virksomhed rejste hun 220 mio. kr. Primo 2016 havde appen to mio, brugere, fordelt på 180 lande. Som følge af arbejdet med denne app har hun modtaget prisen "European Female Web Entrepreneur Award" af Europakommisisionen.

Bibliografi 
 Direktøs, Rosinante, 2009

Referencer

Eksterne henvisninger 
 

Personer fra København
Eventyrere fra Danmark
Foredragsholdere fra Danmark
Selvbiografer fra Danmark
Direktører fra Danmark
Dansksprogede forfattere fra Danmark
Måtte (flertydig)

Måtte har flere betydninger:

Tekstiler:
 Måtte – beskyttende underlag
 Dørmåtte – måtte foran dør
 Gymnastikmåtte – måtte til gymnastik
 Skamfilingsmåtte - et beskyttende materiale, evt. fletværk af line, beskytter mod slitage

Slang:
 Måtte – kvindelig kønsbehåring

Biologi:
 Mikrobiel måtte
Satakunda

thumb|Våben 
Satakunda (finsk:  Satakunnan maakunta) er et landskab og en sekundærkommune i det sydvestlige Finland. 

I sin nuværende form er landskabet Satakunda oprettet i 1998. Det historiske landskab Satakunda var meget større end det nuværende. Dette landskab omfattede også Birkaland samt dele af Egentliga Finland.

Satakunda havde omkring 213.592 indbyggere i 2022. Björneborg er landskabets hovedby.

Kommuner 
Det er 16 kommuner i Satakunda. Byerne (städerna) er skrevet med fed skrift. I 2021 opløstes Honkajoki kommune og blev en del af Kankaanpää kommune.

Administrativt hører landskabet og dets kommuner under Sydvestfinlands regionsforvaltning.

Finlands landskaber
 
Sydvestfinland
Away From The World

{{Infoboks album
  |Titel        = Away From The World
  |Cover        = 
  |Coverstørrelse =
  |Kunstner     = Dave Matthews Band
  |Type         = Studiealbum
  |Udgivet      = 11. september 2012
  |Spor         = 
  |Genre        = Alternativ Rock
  |Længde       = 
  |Sprog        = Engelsk
  |Indspillet   = 2010-2012
  |Producer     = Steve Lillywhite
  |Lydtekniker  =
  |Udgiver      = 
  |Musikere     = Dave Matthews, Jeff Coffin, Boyd Tinsley, Carter Beauford, Tim Reynolds, Stefan Lessard, Rashawn Ross
  |Anmeldelser  = 
  |Hitlister    =
  |Priser       =
  |Før          = Big Whiskey and the Groogrux King (2009)
  |Nu           = Away From The World (2012)
  |Efter        = '()
  |Langtype     =
  |Kompileret af= 
  |Diverse      =
}}Away From The World''' er Dave Matthews Bands ottende studiealbum og udkom 11. september 2012. Det er første album, hvor deres afdøde saxofonist LeRoi Moore ikke optræder.

Sangen "Mercy" er pladens første-single.

Spor 

"Broken Things"
"Belly Belly Nice"
"Mercy"
"Gaucho"
"Sweet"
"The Riff"
"Belly Full"
"If Only"
"Rooftop"
"Snow Outside"
"Drunken Soldier"

Referencer 

Album fra 2012
Dave Matthews Band-album
Hans Rustad (officer)

Hans Rustad (født 11. april 1759 på odelsgården Rustad i Vingers Præstegæld nær Kongsvinger, død 16. maj 1832 i København) var en dansk-norsk officer og arkitekt.

Karriere 
Han var søn af bonden Ole Torkildsen og Inger Rolstad. På grund af hans læselyst og usædvanlige anlæg for matematik tog flere højtstående norske officerer sig af harn; han blev nogle år efter sin konfirmation elev af Militærskolen i Christiania, stykjunker i artilleriet 1778, sekondløjtnant 1. juli 1779, premierløjtnant 1787, fik kaptajns karakter 1790, blev stabskaptajn 1795, kompagnichef 1800, gik 1805 fra Artillerikorpset over i fodfolket som major og stod à la suite med stigende rang indtil oberst. Den 28. januar 1813 blev han Ridder af Dannebrog, den 1. november 1828 Dannebrogsmand.

Tegner 
Rustad havde tillige særlige gaver for tegning og blev allerede 1782 ansat som informator i tegning ved Artilleriskolen i København i Terkel Kleves sted. For at uddanne sine evner i denne retning søgte han snart efter en plads ved Kunstakademiets Bygningsskole, hvor han 1. april 1784 vandt den lille og 4. oktober samme år den store sølvmedalje. Den 11. august 1787 vandt han tillige den lille guldmedalje for opgaven Et Theater. Sygdom og øjensvaghed nødte ham til i 1794 at opgive sin virksomhed som tegnelærer; han tilbragte et års tid i Norge og måtte i 1797 underkaste sig en operation på øjet. Året efter rejste han udenlands og besøgte først Berlin, hvor han tilsendte kongen af Preussen nogle udkast til et mindesmærke over Frederik II, der i den grad vandt kongens yndest, at han skænkede kunstneren en stor guldmedalje som tegn på sin tilfredshed. I sin skrivelse til Rustad beklager kongen, at hans udkast er for kostbare til at iværksætte, medens han i stærke ord priser deres æstetiske værd. Der kendes imidlertid kun projekter, ingen udførte bygninger, fra Rustads hånd.

For øvrigt levede Rustad for sin militære virksomhed, rejste fra Tyskland til Paris, hvor han forblev, indtil han i 1800 fulgte Napoleon Bonaparte på det italienske felttog som "volontær", derpå fik han plads ved Jacques MacDonalds generalstab indtil fredslutningen i 1801, og levede i Paris fra 1805 med enkelte afbrydelser til 1817. Sine sidste år tilbragte han i København, hvor han øvede en udstrakt godgørenhed. Han var ugift og døde den 16. maj 1832.

Han er begravet på Garnisons Kirkegård.

Værker 
 Projekt til mindestøtte for prins Ferdinands fødsel (1792, Det Nationalhistoriske Museum på Frederiksborg Slot)
 Konkurrenceprojekt, 17 blade, til mindesmærke for Frederik den Store (1798, Akademie der Künste, Berlin)

Kilder 
 

Artilleriofficerer fra Danmark
Arkitekter fra Danmark
Danskere i 1700-tallet
Danskere i 1800-tallet
Filantroper fra Danmark
Riddere af Dannebrog
Danskere i fremmed militær tjeneste
Personer i Napoleonskrigene
Cyborg (film)

Cyborg er en amerikansk postapokalyptisk film fra 1989 instrueret af Albert Pyun.

Efterfølgere 
 Cyborg 2 – The Glas Shadow
 Cyborg 3 – The Recycler

Eksterne Henvisninger 

Science fiction-film fra USA
Amerikanske film fra 1989
Engelsksprogede film
Clang

Clang 
er en compiler front end for programmeringssprogene C, C++, Objective-C og Objective-C++. Clang anvender LLVM som dets back end og er blevet en del af LLVM siden LLVM 2.6. 

Clangs mål er at tilbyde et alternativ til GNU Compiler Collection (GCC). Udviklingen er open-source, med adskillige større udviklingsfirmaer (f.eks. Google, Apple) som involverede. Clang er tilgængelig under  University of Illinois/NCSA License.

Clang projektet omfatter bl.a. Clang front end og Clang statisk analysator.

Baggrund 
Siden 2005 har Apple anvendt LLVM i større omfang i flere kommercielle systemer, 
inklusive iPhone development kit og Xcode 3.1.

Se også 
C (programmeringssprog)
LLDB
GCC

Kilder/referencer

Eksterne henvisninger 
 http://clang.llvm.org/
 LLVMdev: New LLVM C front-end: "clang" , announcement (11 July 2007)
 Presentation: Ted Kremenek – Finding Bugs with the Clang Static Analyzer , Slides
 Clang Static Analyzer list of checkers 
 Presentation: Steve Naroff – Clang Internals , Slides

Software fra Apple Inc.
Frie oversættere og fortolkere til programmeringssprog
Udviklingsværktøjer til UNIX
Mac OS X
Egentliga Tavastland

Egentliga Tavastland () er et landskab og en sekundærkommune i det sydlige Finland. 
 
Egentliga Tavastland grænser i syd til op Nyland, i vest til Egentliga Finland, i nord til Birkaland og i øst til Päijänne-Tavastland. Tavastehus er hovedby i landskabet.

I sin nuværende form er landskabet Egentliga Tavastland oprettet i 1998. Det historiske landskab Tavastland var meget større end det nuværende. Dette landskab omfattede nemlig: Egentliga Tavastland, Päijänne-Tavastland (store dele), Birkaland (delvist) og Mellersta Finland.

Kommuner 
Der er 11 kommuner i Egentliga Tavastland. Det er Forssa, Hattula, Hausjärvi, Humppila, Janakkala, Jockis, Loppis, Riihimäki, Tammela, Tavastehus og Ypäjä. 

Administrativt hører landskabet og dets kommuner under Sydfinlands regionsforvaltning.

Finlands landskaber
 
Sydfinland
Etableret i 1998
Spinout (sang)

"Spinout" er en komposition af Sid Wayne, Dolores Fuller og Ben Weisman og er indsunget af Elvis Presley. "Spinout" var titelnummer til Elvis Presley-filmen Spinout fra 1966. Sangen blev indspillet af Elvis hos Radio Recorders i Hollywood den 17. februar 1966.

Sangen blev udsendt som A-side på en singleplade med "All That I Am" (Roy C. Bennett, Sid Tepper) som B-side. Herudover udkom "Spinout" samtidig med filmen i november 1966 på en LP-plade med soundtracket fra filmen. Soundtracket hed ligeledes Spinout.

"Spinout" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra hans mange spillefilm fra 1960'erne.

Besætning 
Ved indspilningen af "Spinout" deltog bl.a.:
 Elvis Presley, sang
 Scotty Moore, guitar
 Floyd Cramer, klaver
 Charlie Hodge, klaver
 D.J. Fontana, trommer
 Murrey "Buddy" Harman, trommer
 Homer "Boots" Randolph, saxofon
 The Jordanaires, kor

Referencer 

Elvis Presley-sange
Sange fra 1966
Kokkola

Kokkola (, Gamlakarleby indtil 1977) er hovedby både i kommunen og i landskabet Mellersta Österbotten i det vestlige Finland.

Administrativt hører kommunen og landskabet under Vest og Indre Finlands regionsforvaltning. I 2011 havde Karleby kommune lidt over 46.000 indbyggere.

Karleby er en tosproget kommune med finsk: (~84%) som flertalssprog og svensk (~14%) som mindretalssprog. En stor andel af de svensktalende bor i den tidligere skærgårdskommune Öja og i den tidligere landkommune Karleby/Gamlakarleby.

Se også 
 Nykarleby

Referencer 

Byer i Finland
Kommuner i Mellersta Österbotten
Alexander Borissovitch Doweld

Alexander Borissovitch Doweld (  ; født 1973 i Moskva) er en russisk botaniker og oversætter. 

Doweld er standardforkortelsen (autornavnet), i forbindelse med en plantes botaniske navn som f.eks. Buxbaumiidae.

Ekstern henvisning
 Alexander Borissovitch Doweld Harvard University Herbarium

Botanikere med autornavne
Bryologer
Personer fra Moskva
Russere i 1900-tallet
Russere i 2000-tallet
Chongoniområdets klippekunst

Chongoniområdets klippekunst er et verdensarvområde i Malawi. Området omfatter 127 samlinger af klippemalerier, indenfor et areal af 126.4 km², og dækker flere perioder fra stenalder til nutid.

Området ligger på et højlandsplateau i Chongonibjergene, 80 km syd for hovedstaden Lilongwe, nær grænsen til Mozambique. Området er sammenfaldende med Chongoni skovreservat, og er præget af granitklipper.

De ældste, røde, billeder er lavet af jæger- og samlerfolket BaTwa i yngre stenalder. Chewafolket, som har boet og drevet landbrug i området siden yngre jernalder har haft en levende tradition for bjergmalerier helt ind i 1900-tallet. Chewaenes kunst, malet i hvidt, har for en stor del kvindelige motiver (chewafolket har en matriarkalsk samfundsorganisering), og er fortsat i levende brug gennem ceremonier og ritualer. Mange billeder knyttes til kvinders overgangsriter.

Eksterne kilder og henvisninger 
 Om området på UNESCOs websted

Malawis geografi
Verdensarvsområder i Afrika
Gary Lane Smith

Gary Lane Smith Merril (født 1939) er en amerikansk bryolog. Han var ansat ved New Yorks botaniske have fra 1969 til 1976. Smith er hans adoptivforældres navn. Merril er hans biologiske forældres navn.

G.L. Sm. er standardforkortelsen (autornavnet), i forbindelse med en plantes botaniske navn som f.eks. Polytrichastrum formosum.

Noter

Botanikere med autornavne
Bryologer
Botanikere fra USA
Ryszard Ochyra

Ryszard Ochyra (født 1949) er en polsk bryolog (moskender) ved Institut for Botanik under Polens Videnskabsakademi i Kraków. Han har udført feltstudier i Tanzania, Sydafrika, Spitsbergen, Antarktis, Tierra del Fuego, Falklandsøerne, Gough Island, Îles Crozet og Îles Kerguelen, og har været med til at udarbejde mosfloraer for Antarktis.

Ochyra er Ochyras standardforkortelse (autornavn), i forbindelse med en plantes botaniske navn, som for eksempel mosset Syntrichia christophei Ochyra et R.H. Zander, som blev beskrevet som ny art i 2014.

Kilder 

Botanikere med autornavne
Bryologer
Videnskabsfolk fra Polen
Jesper Jespersen

Jesper Jespersen er navnet på flere personer:

 Jesper de Jespersen (1673-1746) – dansk godsejer og justitsråd
 Jesper Jespersen (justitiarius) (1767-1829) – dansk justitiarius
 Jesper Jespersen (økonom) (født 1948) – dansk økonom og professor, dr.scient.adm.

Se også 
 Jesper Peter Jespersen (1883-1963) – dansk officer og gymnastikinstruktør
 Knud J.V. Jespersen (født 1942) – dansk historiker (Knud Jesper Vinggård Jespersen)
 J.J. Bahnson (1827-1909) – dansk officer og krigsminister (Jesper Jespersen Bahnson)
Rød-sort træ

Et rød-sort træ er en form for selv-balancerende binært søgetræ. Formålet med at have træet selv-balancerende er, at garantere, at højden på træet er O(lg n).

Definition 

Et rød-sort træ er et træ der opfylder følgende 5 egenskaber:
 Alle knuder er enten røde eller sorte.
 Rod-knuden er sort.
 Alle blade er sorte.
 Ingen rød knude har en rød knude som forælder.
 Enhver sti fra rod-knuden til et blad indeholder det samme antal sorte knuder.

De vigtigeste punkter i denne definition er punkterne 4 og 5, der er dem der sørger for, at træet må være balanceret.

Operationer

Søgning 
Søgning foregår som det almindeligvis foregår i binære søgetræer.

Indsættelse 
Idéen bag indsættelse i et rød-sort træ er som følger:
 Find den korrekte plads til elementet i træet vha. en søgning.
 Indsæt elementet med farven rød.
 Hvis elementet blev indsat under en sort knude er træet gyldigt, så vi kan stoppe.
 Hvis elementet blev indsat under en rød knude har vi et brud på regel 4.
 Foretag en kombination af omfarvninger og rotationer for at flytte problemet højere op i træet.
 Gentag dette indtil problemet løser sig selv, eller vi når rodknuden.
 Hvis problemet er flyttet op i rodknuden kan vi blot farve knuden sort, og så er problemet løst.

Sletning 
Idéen bag sletning i et rød-sort træ er som følger:
 Find elementet i træet, og slet det som i et almindeligt søgetræ.
 Hvis knuden var rød er der intet problem, så vi kan stoppe.
 Hvis knuden var sort har vi et brud med regel 5.
 Farv den slettede knudes forældrer en ekstra gang sort. Dvs, hvis den var rød, farv den sort, hvis den var sort farv den "dobbelt-sort".
 Foretag en kombination af omfarvninger og rotationer for at flytte den dobbelt-sorte knude højere op i træet.
 Gentag dette indtil problemet løser sig selv, eller vi når rodknuden.
 Hvis problemet er flyttet op i rodknuden kan vi blot farve knuden sort, og så er problemet løst.

Grunden til, den slettede knudes forældrer farves en ekstra gang sort er, at brud på regel 5 er et globalt problem, dvs et der omhandler hele træet. Ved at omdanne dette globale problem til et problem med regel 1 (dvs, en knude med den ugyldige farve "dobbelt-sort"), har vi gjort problemet lokalt, og kan derfor nemmere gribe det an.

Kilder 

Datastrukturer
Frederik Jespersen

Frederik Jespersen (født 25. november 1811 i Dejbjerg ved Ringkøbing, død 21. september 1891) var en dansk politiker.

Han var søn af sognepræst Hans Christian Jespersen (1775-1844), blev 1830 student fra Horsens Skole og tog 1834 teologisk samt 1838 juridisk eksamen. 1844 blev han prokurator i Bogense, 1855 tillige branddirektør i de omliggende herreder og 1877 forflyttet til Hillerød (indtil 1886). Han valgtes 1848 til Den Grundlovgivende Rigsforsamling, hørte her til venstre side og gik i flere spørgsmål meget yderligt. Også som folketingsmand 1849-52 hørte han i de to første år til Bondevennerne og var ordfører for lovene om hartkornets udjævning og jagtretten. 1865-66 var Jespersen medlem af Rigsrådets Folketing, udtalte bl.a. stærk uvilje mod ordener og titler, men stemte for Den gennemsete Grundlov. Han døde 21. september 1891.

26. maj 1858 havde han ægtet Ingeborg Larsine Abelone Larsen (29. december 1833 – 3. januar 1877), datter af gårdejer Peter Larsen, Skydsbjerggård på Fyn.

Kilder 
 Emil Elberling, "Frederik Jespersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Barfod, Dansk Rigsdagskalender.
 Frederiksborg Amts Tidende, 23. september 1891.

Eksterne henvisninger 

Personer i Dansk Biografisk Leksikon
Politikere fra Bondevennerne
Advokater fra Danmark
Teologer fra Danmark
Medlemmer af Rigsrådet (1855-1866)
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Personer fra Jylland
Branddirektører fra Danmark
Prokuratorer fra Danmark
Österbotten (nyt landskab)

Österbotten (finsk: Pohjanmaan maakunta) er et landskab og en sekundærkommune i det vestlige Finland.

Naboer 
Österbotten grænser i syd til op Satakunda, i vest til Bottenhavet, Norra Kvarken og Bottenbugten, i nordøst til Mellersta Österbotten og i øst til Södra Österbotten. Vasa er hovedby i landskabet.

Region 
Österbotten hører administrativt under Vest og Indre Finlands regionsforvaltning. Det samme gør landskaberne Södra Österbotten, Birkaland, Mellersta Österbotten og Mellersta Finland.

Det historiske Österbotten 
I sin nuværende form er landskabet Österbotten oprettet i 1998. 

Det historiske landskab Österbotten var meget større end det nuværende landskab. Tidligere omfattede landskabet nemlig: det nuværende Österbotten, Södra Österbotten, Mellersta Österbotten, Norra Österbotten, Kajanaland samt den sydlige del af Lappi. Området øst for Salla og Kuusamo blev erobret af Sovjetunionen under Vinterkrigen. Alakurtti er største by i den afståede Salla-albue.

Det historiske landskab omfattede hele 36 % af Finlands daværende areal.

Nutid 
Det nuværende landskab Österbotten er det eneste finske landskab, hvor der er et svensktalende flertal (50,95 % af indbyggerne i 2009).

Kommuner 
Der er 16 kommuner i  Österbotten . De seks bykommuner (städer) er skrevet med fed skrift. 

Administrativt hører landskabet og dets kommuner under Vest og Indre Finlands regionsforvaltning.

Finlands landskaber
 
Vest- og Midtfinland
Etableret i 1998
Christian Jespersen

Christian Jespersen (30. august 1766 i Nexø – 30. marts 1837 sammesteds) var en dansk amtmand, bror til bl.a. Jesper Jespersen og Peder Dam Jespersen.

Han var en søn af byfoged i Nexø og Aakirkeby samt herredsfoged i Sønder Herred Niels Jespersen (1725-1793) og Barthe Marie f. Dam (1740-1820), blev 1786 privat dimitteret til Københavns Universitet, forberedte sig derpå til at tage latinsk-juridisk embedseksamen, men måtte indskrænke sig til 1787 at tage dansk-juridisk eksamen for at kunne blive konstitueret til at bestyre sin syge faders embede, der ved dennes død definitivt overdroges ham 1793. 1. februar 1809 blev han tillige konstitueret som amtmand over Bornholms Amt og fik 4. juli 1815 kgl. udnævnelse i dette embede, men fratrådte samtidig embedet som by- og herredsfoged m.v. Fra 25. september 1809 var han medlem af Overkriminalretten på Bornholm. 23. marts 1832 blev han medlem af den forsamling af 35 "oplyste mænd", der skulle tage den påtænkte provinsialstænderordning under overvejelse. 25. maj 1826 blev Jespersen Ridder af Dannebrog og 11. august 1829 Dannebrogsmand. Han døde i Nexø 30. marts 1837.

Ved forskellige lejligheder fremhæves han – der 1809 var blevet udnævnt til justitsråd – som en ualmindelig duelig og indsigtsfuld embedsmand, der besad et nøje kendskab til de for Bornholm ejendommelige forhold. Sin interesse for landøkonomiske spørgsmål lagde han bl.a. for dagen ved forskellige mindre bidrag til tidsskrifter.

Han blev 11. november 1793 gift med Elisabeth Cathrine Smith Heiberg (10. november 1769 på Strømnæsgård på Askø ved Bergen – 21. juli 1830 i Nexø), en datter af amtmand Christen Heiberg.

Kilder 
 Georg Kringelbach, "Christian Jespersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Danske Jurister 1736-1936.

Personer i Dansk Biografisk Leksikon
Amtmænd fra Danmark
Personer fra Nexø
Jurister fra Danmark
Danskere i 1700-tallet
Danskere i 1800-tallet
Riddere af Dannebrog
Byfogeder fra Danmark
Herredsfogeder fra Danmark
Justitsråder fra Danmark